I N F O R M Á C I A 

o vykonaných kontrolách SOI u vozidiel taxislužieb konaných v dňoch 9.7.2014 – 13.7.2014 na území mesta Bratislava v spolupráci s pracovníkmi Magistrátu hlavného mesta SR Bratislava.   

Dňa 9.7.2014 - streda, 12.7.2014 - sobota a 13.7.2014 - nedeľa bolo na území mesta Bratislava vykonaných 18 kontrol vozidiel taxislužby v súčinnosti s Bratislavskou organizáciou cestovného ruchu a Magistrátom hlavného mesta SR Bratislava.

Cieľom kontroly bolo preverenie dodržiavania zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v súvislosti s prevádzkovaním osobnej dopravy vozidlami taxislužby.
  
Kontrola bola zameraná na prepravu osôb (zahraničných turistov) vykonávaných taxislužbou,  a to či je v súlade so všeobecne záväznými právnymi predpismi, najmä či je poskytovaná bezpečne a v správnej miere, dodržiavanie cenových predpisov, používanie overených určených meradiel a dodržiavanie ostatných podmienok ustanovených všeobecne záväznými právnymi predpismi na poskytovanie služieb.

Za účelom overenia správnosti účtovania cien bolo vykonaných 18 kontrolných nákupov, t. j. jázd taxislužbou, pričom vzhľadom na skutočnosť, že najohrozenejšou skupinou spotrebiteľov sú v danej oblasti zahraniční spotrebitelia, inšpektori v rámci danej kontrolnej jazdy vystupovali v pozícií zahraničného turistu a  komunikovali len v cudzom jazyku. Samotné trasy kontrolných nákupov-jázd boli zvolené tak, že zahraničný spotrebiteľ využije službu vozidiel taxislužby už od príchodu do hlavného mesta a to z Letiska M. R. Štefánika, Hlavnej železničnej stanice, alebo Autobusovej stanice do hotelov v centre Bratislavy resp. opačný smer z hotela v centra Bratislavy na Letisko M. R. Štefánika, Hlavnú železničnú stanicu, alebo Autobusovú stanicu. Ďalšie trasy boli zvolené buď medzi Letiskom M. R. Štefánika, Hlavnou železničnej stanicou, alebo Autobusovou stanicou a väčším nákupným centrom a späť, poprípade medzi vyššie uvedenými dopravnými uzlami navzájom. 

Z vykonaných 18 kontrolných nákupov-jázd vo všetkých prípadoch bol platne úradne overený taxameter počas celej jazdy zapnutý a funkčný, pričom v 12 prípadoch nebol inšpektorom v pozícií zahraničného spotrebiteľa (komunikácia výlučne iba v cudzom jazyku) vydaný doklad o kúpe v žiadnej forme: v jednom prípade dopravca neinformoval spotrebiteľa o cene poskytovanej služby, neoznačil  službu cenou,   v  3 prípadoch došlo k svojvoľnému zaokrúhleniu účtovanej služby zo strany dopravcu a to v neprospech spotrebiteľa, v 1 prípade došlo k poškodeniu spotrebiteľa nesprávnou sadzbou pri nástupe, ako aj počas jazdy (namiesto tel. objednávky bola použitá sadzba zo stanoviska),  čím v daných prípadoch došlo k porušeniu  zákona č. 250/2007 Z. z. o ochrane spotrebiteľa v platnom znení. 

Na dané kontroly boli vynaložené zo strany SOI celkové náklady vo výške 262,20 €, pričom pri voľbe jednotlivých trás  bola snaha o ich minimalizáciu .  

Predmetom kontroly boli nasledovní 18 dopravcovia ( 2x právnická osoba, 16x fyzická osoba):

1.	Miroslav Michajlov-DOUBLE M, Lietavská 15,Bratislava, IČO: 32 085 320, vozidlo: WW Pasat Combi, EVČ: BL 106GN, číslo preukazu vodiča: TO1544 
-	kontrola  bez zistených nedostatkov,
-	nástupné miesto: Hlavná stanica , výstupné miesto: Hotel City, Seberíniho
-	nástup zo stanovišťa, 
-	účtovaná suma: 15 €, zaplatená suma: 15,00 €

      2. taxislovakia, s.r.o., Laurinska 3, Bratislava, IČO: 45 984 620, vozidlo: Mercedes E 200CDI,  EVČ: BL  505HX, číslo vodiča: TO1460
 -  zistené nedostatky: nevydaný doklad, svojvoľné zaokrúhlenie, čím došlo  
    k poškodeniu spotrebiteľa o 0,05 €, 
-	nástupné miesto: Letisko M. R. Štefánika, výstupné miesto: Hotel Carlton, 
-	nástup zo stanovišťa, nástupné: 3,85 €
-	účtovaná suma: 22,95 €, zaplatené  bankovkou v nominálnej hodnote: 100 €, výdavok: 77 €, poškodenie spotrebiteľa:+0,05 €

   3. Robert Križák, Hrobákova 7, Bratislava, IČO: 41 331 109, vozidlo: Chrysler 300C,  EVČ: BL  702 EX, číslo vodiča: TO2009
 -   zistené nedostatky: nevydaný doklad, chýbajúca cenová informácia,
 -   nástupné miesto: Hotel Danube, výstupné miesto: Letisko M. R. Štefánika, 
-	nástup zo stanovišťa, nástupné: 2 €
-   účtovaná suma: 23 €,  suma na taxametri: 23,55 €, zaplatená suma: 23,00 €

    4. Jozef škvarenina, Romanova 29, Bratislava, IČO: 36 906 492, vozidlo: Citroen C-Eliza,  EVČ: BL  535GJ, číslo vodiča: TO2758
 -   zistené nedostatky: nevydaný doklad, 
 -   nástupné miesto: Hotel Holiday Inn, výstupné miesto: Hlavná stanica, 
 -   telefonická objednávka
-   účtovaná suma: 3,90 €,  zaplatená suma: 3,90 €
 
     5. arpád kocsis, Račianska 16, Bratislava, IČO: 32 111 461, vozidlo: Mercedes E,  EVČ: BA 767 ZT, 
 -  zistené nedostatky: nevydaný doklad, 
 -  nástupné miesto: Autobusová stanica, výstupné miesto: Hotel Double Tree 
-  nástup zo stanovišťa
-  účtovaná suma: 22 €,  zaplatená suma: 22 €

     6. dušan kohút-Palik DKP-TAXI, Budovateľská 193, Most pri Bratislave,            IČO: 42 252 971, vozidlo: WW Pasat,  EVČ: BA  636PP, číslo vodiča: TO2695
 -  zistené nedostatky: nevydaný doklad, 
 -  nástupné miesto: Hotel Junior, výstupné miesto: Autobusová stanica,
 -  telefonická objednávka,  
-  účtovaná suma: 5,65 €,  zaplatená suma: 5,65 €,
  
     7. Peter Mazaník, Mamateyova 3, Bratislava, IČO: 32 179 961, vozidlo: Škoda Octavia combi,  EVČ: BA  074SM, číslo vodiča: TO0752
 -   zistené nedostatky: nevydaný doklad, 
 -   nástupné miesto: Autobusová stanica, výstupné miesto: Avion shopping park,
 -   nástup zo stanovišťa,nástupné:5 €
-   účtovaná suma: 25 €,  zaplatená suma: 25 €

     8. Jaroslav Németh, Furdeková 4, Bratislava, IČO: 42 258 871, vozidlo: Nissan Primera , EVČ: BL  077FU, číslo vodiča: TO1518
 -  zistené nedostatky: nevydaný doklad, 
 -  nástupné miesto: Avion shopping park, výstupné miesto Autobusová stanica,
 -  nástup zo stanovišťa, nástupné: 1,33 €
-  účtovaná suma: 7,40 €,  zaplatená suma: 7,40 €, 
-  dopravca predmetnú sumu inšpektorom v rámci kontroly vystornoval a vrátil im  
    peniaze v plnej výške 7,40 €
 
     9. Imrich molár, Estónska 30, Bratislava, IČO: 32 084 498, vozidlo: Ford S-max  EVČ: BL  010BS, číslo vodiča: TO0949
 - zistené nedostatky: nevydaný doklad, svojvoľné zaokrúhlenie, čím došlo  
   k poškodeniu spotrebiteľa o + 1€
 - nástupné miesto: Hlavná stanica, výstupné miesto Aupark, Einsteinova:
 - nástup zo stanovišťa, 
 - účtovaná suma: 19 €, zaplatené  bankovkou v nominálnej hodnote: 100 €,   
   výdavok: 80 €, poškodenie spotrebiteľa: o + 1,00 €

     10. Ladislav mrázik –LαJ, Furdeková 4, Bratislava, IČO: 35441151, vozidlo: Škoda Octavia , EVČ: BL  113EK, číslo vodiča: TO1983
 -   zistené nedostatky: nevydaný doklad, 
 -   nástupné miesto: Aupark, výstupné miesto Hlavná stanica,
 -   nástup zo stanovišťa, 
-   účtovaná suma: 10 €,  zaplatená suma: 10 €

    11. tobsta, s.r.o., A .Mráza 9, Bratislava, IČO: 44 000 219, vozidlo: Mercedes C , EVČ: BL  285DG číslo vodiča: TO0827
 -   kontrola  bez zistených nedostatkov
 -   nástupné miesto: Letisko, výstupné miesto Autobusová stanica,
 -   nástup zo stanovišťa, 
-   účtovaná suma: 14,50 €,  zaplatená suma: 14,50 €

   12. Igor Škvarenina, Holíčska 34, Bratislava, IČO: 40 266290, vozidlo: Chevrolet 0rlando Combi, EVČ: BL  060BC, číslo vodiča: TO1164
 -   kontrola  bez zistených nedostatkov
 -   nástupné miesto: Eurovea, výstupné miesto Letisko,
 -   nástup zo stanovišťa, 
-   účtovaná suma: 6,77 €,  zaplatená suma: 6,77 €

    13. miroslav nagy, Lotyšská 26, Bratislava, IČO: 31 739 679, vozidlo: Škoda Fábia,  EVČ: BA  880OC, číslo vodiča: TO3242
 - zistené nedostatky: nevydaný doklad, svojvoľné zaokrúhlenie, čím došlo  
   k poškodeniu spotrebiteľa o 0,20€
 - nástupné miesto: NC Tesco, Panónska, výstupné miesto Lindner hotel-Gallery  
   Centrál, Metodova, BA,
 - nástup zo stanovišťa, 
 - účtovaná suma: 12,80 €, zaplatené  bankovkou v nominálnej hodnote: 20 €,  
   výdavok: 7 €, poškodenie spotrebiteľa: o + 0,20 €

     14. milan moravec, Vietnamská 46, Bratislava, IČO: 34 337 032, vozidlo: Škoda octavia , EVČ: BA  044XS, číslo vodiča: TO3952
 -   zistené nedostatky: nevydaný doklad, 
 -   nástupné miesto: Tržnica Centrál, Trnavské mýto, výstupné miesto Letisko,
 -   nástup zo stanovišťa, 
-   účtovaná suma: 11,23 €,  zaplatená suma: 11,23 €

     15. Radovan kuies, Muškátová 12, Bratislava, IČO: 17 439 612, vozidlo: Toyota Yaris , EVČ: BL 833AR, číslo vodiča: TO6191
 -   zistené nedostatky: nevydaný doklad, poškodenie spotrebiteľa nesprávnou 
     sadzbou pri nástupe ako aj počas jazdy
 -   nástupné miesto: Avion SP, výstupné miesto Hotel Nivy,
 -   telefonická objednávka, 
 - účtovaná suma: 4,90 €,  zaplatená suma: 4,90 €, správna suma: 3,90 €    poškodenie spotrebiteľa nesprávnou sadzbou pri nástupe ako aj počas jazdy, nakoľko účtoval sadzbu 1 (podľa cenníka nástupné a jazda zo stanoviska 0,99 €/km), pričom mal účtovať podľa sadzby  2.-nástupné a jazda na objednávku v cene 0,48 €/km

       16. Pavel Ertl-Fordtrans, Malé Pálenisko 17, Bratislava, IČO: 32 103506,  
             vozidlo: Ford Mondeo, EVČ: BL  418GJ, číslo vodiča: TO1128
 -   kontrola  bez zistených nedostatkov
 -   nástupné miesto: Autobusová stanica, výstupné miesto Letisko,
 -   nástup zo stanovišťa, 
-   účtovaná suma: 32,60 €,  zaplatená suma: 32,60 €

        17. Jozef Salay, I. Bukovčana 5, Bratislava, IČO: 33 620 423, vozidlo: Opel Zafira,  
              EVČ: BL  887GG, číslo vodiča: TO1538
 -   kontrola  bez zistených nedostatkov
 -   nástupné miesto: Hl. stanica, výstupné miesto Hotel Sheraton, Pribinova, BA,
 -   nástup zo stanovišťa, nástupné: 3,40, min. nástupné na cenníku 15€
-   účtovaná suma: 15 €,  zaplatená suma: 15 €

          18. Václav Gombár, Kalinčiakova 17, Bratislava, IČO: 40 429 041, vozidlo: WW  
                Jetta, EVČ: BL  278GH, číslo vodiča: TO3260
 -   kontrola  bez zistených nedostatkov
 -   nástupné miesto: Nám. SNP, výstupné miesto Letisko,
 -   nástup zo stanovišťa, nástupné 2,65 €
-  účtovaná suma: 17,85 €,  zaplatené  bankovkou v nominálnej hodnote: 100€,   
   výdavok: 82,20 €, k poškodenie spotrebiteľa nedošlo-suma bola zaokrúhlená 
   nadol.

Za zistené nedostatky budú voči 12 podnikateľským subjektom spracované podklady k začatiu správneho konania a prípadného vyvodenia postihu Inšpektorátom SOI pre Bratislavský kraj voči zodpovednému podnikateľskému subjektu z dôvodu porušeniu  zákona č. 250/2007 Z. z. o ochrane spotrebiteľa v platnom znení.

Na základe vyššie uvedených skutočností možno konštatovať, že až v 66 % nebolo inšpektorom v pozícií zahraničného spotrebiteľa vydaný doklad, napriek tomu, že všetky taxametre boli zapnuté a funkčné, pričom k daným kontrolám na druhej strane treba uviesť, že vo všetkých prípadoch boli zvolené primerané a adekvátne trasy vo vzťahu k aktuálnej dopravnej situácií. 

Príloha č. 1

Tabuľka: Vyhodnotenie kontrolnej akcie TAXI 2014

	Bratislava	
Kontroly vykonané v dňoch	
9, 12 a 13. júla  2014	
Celkový počet vykonaných kontrol	
18	
Počet vozidiel osobnej taxi služby s platným a zapnutým taxametrom	
18	
Počet kontrolovaných  právnických osôb 	
2	
Počet kontrolovaných fyzických osôb	
16	
Celkový počet vozidiel osobnej taxi služby s nedostatkami	
12	
Celkové percentuálne vyjadrenie 	66,66 %	

Prehľad zistených nedostatkov:	
- v 12. prípadoch nevydaný doklad – 66,66 % 
- v 3 .prípadoch svojvoľné zaokrúhlenie: 16,66 %
- v 1. prípade poškodenie spotrebiteľa nesprávnou sadzbou pri nástupe ako aj počas jazdy-poškodenie spotrebiteľa o 7,96 % ( účtovaná suma: 4,90 €,  zaplatená suma: 4,90 €, správna suma: 3,90 €- o +1 €)	
	- v 1. prípade chýbajúci cenník	

Graf: Prehľad zistených nedostatkov 

Bratislava, 16.07.2014

SOI